
Aliancia žien Slovenska zaviedla špecializované poradenstvo pre obete domáceho násilia so špecifickými potrebami
Tlačová správa

BRATISLAVA 20. 4. 2016 Mimovládna organizácia Aliancia žien Slovenska po 18 mesiacoch končí prvú fázu realizácie projektu, v rámci ktorého zaviedla špecializované poradenstvo pre seniorov, nevidiacich a slabozrakých a mladistvých v situáciách domáceho násilia. Tieto skupiny tak získali možnosť vyhľadať pomoc v podobe právneho, psychologického, ekonomického a sociálneho poradenstva od špeciálne vyškolených poradkýň. Telefónne číslo krízovej linky, na ktorom nájdu pomoc aj naďalej, je 0903 519 550.

[bookmark: _GoBack]Realizátorka projektu Aliancia žien Slovenska zareagovala na biele miesto v oblasti poradenstva pre seniorov, slabozrakých a nevidiacich v situáciách domáceho násilia. Spojila svoje know-how so skúsenosťami partnerských organizácií Únie nevidiacich a slabozrakých Slovenska, Jednoty dôchodcov Slovenska a neoficiálneho partnera Fóra pre pomoc starším  a rozšírila špecializované poradenstvo pre obete domáceho násilia aj pre tieto rizikové skupiny obyvateľstva so špecifickými potrebami. Pozornosť venovala tiež poradenstvu pre mladistvých prostredníctvom používaní Skypu.
Za celé obdobie realizácie projektu poskytli poradkyne Aliancie žien Slovenska 1300 hodín poradenstva. Podľa riaditeľky Aliancie žien Slovenska Kataríny Farkašovej volajú najčastejšie práve seniori a seniorky: „Najfrekventovanejšími témami sú násilie v rodine ako najmä zlé zaobchádzanie s rodinným príslušníkom, majetkové problémy a partner, choroba, strach zo smrti, alebo nezáujem spoločnosti, žiadna dôstojnosť, či osamelosť, zlá zdravotná opatera a nedostupnosť vhodných služieb a domovov.“ Poradenstvo Aliancia žien poskytuje v súlade s Minimálnymi štandardami práce Rady Európy prostredníctvom telefónnej linky alebo osobných stretnutí.

Záverečná tlačová konferencia prvej fáze projektu sa bude konať 21. apríla 2016 o 13:00 hod. v budove Magistrátu hl. mesta SR Bratislavy, v miestnosti č. 103.


Kontakt:
Jitka Dvořáková
0944 917 982
www.alianciazien.sk
Viac informácií o projektu: https://alianciazien.wordpress.com/projekty/poradenske-sluzby-pre-obete-domaceho-nasilia-s-dorazom-na-deti-mladych-dospelych-a-znevyhodnene-skupiny-a-prevencia/

Granty EHP pre Finančný mechanizmus EHP 
Nórske granty pre Nórsky finančný mechanizmus 
Štátny rozpočet Slovenskej republiky 

Projekt bol podporený sumou 74 580 eur.
A home must be a safe place for everybody. Domov musí byť bezpečné miesto pre všetkých.

